
ΕΦΝΙΙΕΡΙΣ ΤΗΕ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Α Θ Η ΙΜ^Α 

26 ΟΚΤΩΒΡΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

564 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οινοπνευματοποίηση 40.000 τόνων περίπου μέλασσας, παραγω¬ 
γής της Α.Ε. «Ελληνική Βιομηχανία Ζάχαρης» από τους οινο- 
πνευματοποιούς Β’ κατηγορίας και υπόλοιπης ποσότητας περί¬ 
που 9.000 τόν. μέλασσας από την περσυνή παραγωγή της Α.Ε. 
«Ελληνικής Βιομ. Ζάχαρης» των αποφάσ. 19378/3669/86 


και 1826/409/1987 . 1 

Όροι οινοπνευματοποίησης 40.000 τόνων περίπου μέλασσας, εγ¬ 
χώριας παραγωγής 1987-1988 και υπόλοιπης ποσότητας 
9.000 τόνων περίπου περσινής παραγωγής της «Ελληνικής Βιο¬ 
μηχανίας Ζάχαρης» . 2 

Επέκταση διάταξης άρθρου 10 Ν. 1644/86 σε οικόπεδα του συνοι¬ 
κισμού Ν. Μενεμένης. 3 

Τροποποίηση της 19338/23.12.86 απόφασης του Υπουργού Ερ¬ 
γασίας για την ανασυγκρότηση της Δ.Ε. του Α.Π.Φ.Α. όπως 
αυτή τροποποιήθηκε με την αριθμ. 10951/18.2.87 όμοια . . 4 

Χορήγηση άδειας άσκησης επαγγέλματος Κοινωνικού Αειτουργού 
στη Δέσποινα Δημόγλου του Βασιλείου. 5 

Χορήγηση άδειας άσκησης επαγγέλματος Κοινωνικού Αειτουργού 
στη’Στυλιανή Ευκαρπίδου του Αναστασίου . 6 

Χαρακτηρισμός ως έργου τέχνης του κτιρίου επί των οδών Αγ. Αθα¬ 
νασίου και 28ης Οκτωβρίου 19 στην Τρίπολη, ιδιοκτησίας Ιδρύ¬ 
ματος Επαμεινώνδα Βοσυνιώτή . 7 

Έγκριση καταστατικού του Αστικού Οικοδομικού Συνεταιρισμού 
«ΤΟ ΠΑΝΟΡΑΜΑ» Συν.Π.Ε. 8 

Προσαρμογή των κλάδων του Αιμενικού Ταμείου ΚΑΒΑΑΑΣ στο 
Προσοντολόγιο-Κλαδολόγιο. 9 

Προσαρμογή των κλάδων του Αιμενικού Ταμείου ΒΟΑΟΐ στο Προ¬ 
σοντολόγιο-Κλαδολόγιο .10 

Κύρωση αναδασμού Πλαταιών Ν. Βοιωτίοις .11 

Ακυρότητα αίτησης του Βρούβα Γεωργίου αναφορικά με χορήγηση 
άδειας μεταλλευτικών ερευνών . 12 

Τροποποίηση της ΑΓ 316/14.6.1984 απόφασης Νομάρχη για τη 
σύσταση Συνδέσμου ύδρευσης Κοινοτήτων Ελληνοχωρίου, Κα- 
ρωτής και Μάνης Ν. Έβρου .13 

Έγκριση εν μέρει της τροποποιήσεως και προσαρμογής του Οργανι¬ 
σμού Εσωτερικής Υπηρεσίας του Δήμου Τσοτυλίου Ν. Κοζάνης . 14 

Έγκριση εν μέρει της τροποποιήσεως και προσαρμογής του Οργανι¬ 
σμού Εσωτερικής Υπηρεσίας του Δήμου Νεάπολης Ν. Κοζάνης . 15 

Ορισμός.τελικού αποδέκτη λυμάτων στο Ν. Αασιθίου.16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 17420/4291 (1) 

Οινοπνευματοποίηση 40.000 τόνων περίπου μέλασσας, παραγωγής 
της Α.Ε. «Ελληνική Βιομηχανία Ζάχαρης» από τους οινοπνευματο- 
ποιούς Β’ κατηγορίας και υπόλοιπης ποσότητας περίπου 9.000 τόν. 
μέλασσας από την περσυνή παραγωγή της Α.Ε. «Ελληνικής Βιομη- 
χανίοις Ζάχαρης» των αποφάσεων 19378/3669/86 και 1826/ 
409/1987. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

Ι.Τις διατάξεις του Κώδικα το^ν Νόμων «περί φορολογίας του Οινο¬ 
πνεύματος» όπως έχουν τροποποιηθεί, συμπληρωθεί και ισχύουν σή¬ 
μερα. 

2. Τις διατάξεις της 85/9.7.62 Πράξης του Υπουργικού Συμβου^ 
λίου που έχει κυρωθεί με τις διατάξεις του άρθρου 1 του Νόμου 4339/ 
1964 σχετικά με την οινοπνευματοποίηση της μέλασσας που παράγεται 
από τα Ελληνικά Ζαχαρουργεία. 

3. Τις διατάξεις του Νόμου 1558/1985 «Κυβέρνηση και Κυβερνη¬ 
τικά Όργανα». 

4. Τις διατάξεις του άρθρου 13 του Α.Ν. 931/49 «περί τροποποιή¬ 
σεως και συμπληρώσεως διατάξεων περί φορολογίας του οιν/τος». 

5. Τις διατάξεις του Νόμου 301/1976 «περί της στην Εφημερίδα 
της Κυβερνήσεως δημοσιευομένης ύλης κ.λπ.». 

6. Το 11039/2.9.87 Τηλετύπημα του Αυτόνομου Σταφιδικού Ορ¬ 
γανισμού (ΑΣΟ) για τις υπόλοιπες ποσότητες μέλασσας περιόδου 

1986. 

7. Το 8139/2.9.87 Τηλετύπημα της Ελληνικής Βιομηχανίας Ζά¬ 
χαρης Α.Ε., για τη διαθέσιμη ποσότητα μέλασσας παραγωγής 1987- 
1988. 

8. Το 11913/15.9.87 Τηλετύπημα του ΑΣΟ που δεν επιθυμεί να 
μπει ποσοστικός ή χρονικός περιορισμός για τη διάθεση της σταφίδας 
που πάει για οινοπνευματοποίηση, αποφασίζουμε; 

1. Εγκρίνουμε την κατεργασία, από τους οινοπνευματοποιούς Β' κα¬ 
τηγορίας με σκοπό την παραγωγή οινοπνεύματος για την κάλυψη των 
αναγκών της εγχώριας κατανάλωσης, α) σαράντα χιλιάδων (40.000) 
τόνων περίπου μέλασσας παραγωγής έτους 1987 των Ζαχαρουργείων 
της Α.Ε. «Ελληνική Βιομηχανία Ζάχαρης» και β) της υπόλοιπης ποσό¬ 
τητας εννέα χιλιάδων (9.000) τόνων περίπου μέλασσας, παραγωγής 
1986 των αποφάσεών μας 19378/3669/86 και 1826/409/ 

1987. 

2. Με απόφαση του Υπουργού Οικονομικών οι παραπάνω ποσότητες 
μέλασσας θα κατανεμηθούν μεταξύ των λειτουργούντων οινοπνευματο- 
ποιείων Β’ κατηγορίας και θα καθορισθούν οι όροι μεταφοράς και απο¬ 
θήκευσής της στα οινοπνευματοποιεία. 

Η αξία της μέλασσας θα καταβάλλεται από τον οινοπνευματοποιό 
στον ΑΣΟ κατά την παραλαβή της προς οινοπνευματοποίηση, όπως κα¬ 
θορίζεται στο επόμενο άρθρο. 

3. α. Κάθε δίμηνο από την υπογραφή της απόφασης αυτής υποχρεώ¬ 
νεται κάθε οινοπνευματοποιός να παραλάβει προς οινοπνευματοποίηση 
το 20% τουλάχιστον της συνολικής ποσότητας που θα του κατανεμηθεί, 
μέχρι δε την 31.8.1988 να έχει ολοκληρώσει την παραλαβή προς οινο- 
πνευματοποίηση της ποσότητας που του κατανεμήθηκε. 

β. Στο τέλος κάθε διμήνου, εάν ένας οινοπνευματοποιός δεν έχει πα- 
ραλάβει για οινοπνευματοποίηση το 20% της ποσότητας που του εκχω¬ 
ρήθηκε συνολικά με την απόφαση κατανομής, ο ΑΣΟ μετά από από¬ 
φαση του Υπουργού Οικονομικών θα μπορεί να παραδίδει το υπόλοιπο 
της ποσότητας του 20% που δεν παρέλαβε για οινοπνευματοποίηση ο 
οινοπνευματοποιός, σε άλλον, που επιθυμεί να την παραλάβει για οινο- 
πνευματοποίηση. 

Στην περίπτωση αυτή ο δεύτερος οινοπνευματοποιός θα επιβαρύνεται 
μόνο με τις δαπάνες που θα είχε αν παραλάμβανε τη μέλασσα από το 
εργοστάσιο της «Ελληνικής Βιομηχανίας Ζάχαρης» που την είχε παρα- 
λάβει ο πρώτος οινοπνευματοποιός. Αν δεν υπάρξει οινοπνευματοποιός 
που να θέλει να παραλάβει το υπόλοιπο της ποσότητας του 20%, τότε ο 
πρώτος οινοπνευματοποιός υποχρεώνεται να παραλάβει προς οινοπνευ- 
ματοποίηση το υπόλοιπο της ποσότητας του 20% κατά απόλυτη προτε¬ 
ραιότητα, έναντι οποιασδήποτε άλλης πρώτης ύλης παραγωγής οινο¬ 
πνεύματος. 

4. Με την πιο πάνω απόφαση του Υπουργού των Οικονομικών θα 
καθορίζονται επίσης και οι όροι κατανομής και διάθεσης της βιομηχανι¬ 
κής σταφίδας, που διαθέτει κάθε χρόνο ο Αυτόνομος Σταφιδικός Οργα¬ 
νισμός, ΑΣΟ, για οινοπνευματοποίηση. 

Η απόφαση αυτή, που η ισχύς της αρχίζει από την ημερομηνία της 
υπογραφής της, να δημοσιευτεί στην Εφημερίδα της Κυβερνήσεως. 

Αθήνα, 30 Σεπτεμβρίου 1987 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

ΔΗΜ. ΤΣΟΒΟΛΑΣ ΠΑΝ. ΠΟΤΤΑΚΗΣ 

ΕΜΠΟΡΙΟΥ 

ΠΑΝ. ΡΟΥΜΕΛΙΩΤΗΣ 
-♦- 

Αριθ. 19546/4911 (2) 

Όροι οινοττνευματοποίησης 40.000 τόνων περίπου μέλασσας, εγχώ¬ 
ριας παραγωγής 1987-1988 και υπόλοιπης ποσότητας 9.000 τό¬ 
νων περίπου περσινής παραγωγής της «Ελληνικής Βιομηχανίας Ζά- 

χαρης». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις του Κώδικα των Νόμων «περί φορολογίας του Οινο¬ 
πνεύματος» όπως έχουν τροποποιηθεί, συμπληρωθεί και ισχύουν σή¬ 
μερα. 

2. Τις διατάξεις της 85/9.7.62 Πράξης του Υπουργικού Συμβου¬ 
λίου που έχει κυρωθεί με τις διατάξεις του άρθρου 1 του Νόμου 4339/ 
1964 σχετικά με την οινοττνευματοποίηση της μέλασσας των Ελληνι¬ 
κών Ζαχαρουργείων. 

3. Τις διατάξεις του Νόμου 1558/1985 «Κυβέρνηση και Κυβερνη¬ 
τικά Όργανα». 

4. Τις διατάξεις του Νόμου 301/76 «περί της στην Εφημερίδα της 
Κυβερνήσεως δημοσιευομένης ύλης κ.λπ.». 

5. Την απόφαση 19546/3691/29.9.1986, των Υπουργών Οικο¬ 
νομικών και Εμπορίου, «τιμή σταφιδοκάρπου Α.Σ.Ο., που προορίζεται 
για οινοπνευματοποίηση». 

6. Την απόφαση 17420/4291/30.9.87 των Υπουργών Οικονομι¬ 
κών, Εμπορίου και Γεωργίας «οινοπνευματοποίηση 40.000 τόνων πε¬ 
ρίπου μέλασσας, παραγωγής της Α.Ε, Ελληνική Βιομηχανία Ζάχαρης, 
από τους οινοπνευματοποιούς Β' κατηγορίας», παραγωγής 1987- 
1988 και υπόλοιπης ποσότητας 9.000 τόνων περσινής παραγωγής. 

7. Την απόφασή μας 21990/3649/5.11.81 «Διαδικασία οινοπνευ- 
ματοποίησης εγχώριας μέλασσας - Σύσταση συνεργείων, παράδοση, 
παραλαβή και δειγματοληψία». 

8. Το από 14.9.1987 πρακτικό των οινοπνευματοποιών Β' κατηγο¬ 
ρίας. 

9. Το ΤΕΕΕΧ του Α.Σ.Ο. από 2.9.87 με αριθ. 11039. 

10. Το ΤΕΕΕΧ Α.Σ.Ο. από 15.9.87 με αριθ. 11913. 

11. Το ΤΕΕΕΧ της Ελληνικής Βιομηχανίας Ζάχαρης από 2.9.87 
με αριθ. 8139, αποφασίζουμε: 

Ι.α. Καθορίζουμε τις προσωρινές τιμές πώλησης της μέλασσας, για 
την οποία σχετική είναι η απόφαση 17420/4291/30.9.87 των 


Υπουργών Οικονομικών, Εμπορίου και Γεωργίας και για κάθε χιλ/μο 
περιεκτικότητας σε ζάχαρα που εκφράζονται σε ιμβερτοζάχαρο 50,59ό, 
με παράδοση στον κρουνό των δεξαμενών αποθήκευσής της στα Ζαχα- 
ρουργεία, από την Α.Ε. Ελληνική Βιομηχανία Ζάχαρης, στον Αυτόνομο 
Σταφιδικό Οργανισμό (Α.Σ.Ο.), σε δραχμές (14,28) δεκατέσσερις 
δραχμές και είκοσι οχτώ εκατοστά της δραχμής. 

Η τιμή αυτή μαζί με το κέρδος του Α.Σ.Ο., διαμορφώνεται σε 14,85 
δραχ., που είναι η τιμή πώλησης της μέλασσας από τον Α.Σ.Ο. στους 
οινοπνευματοποιούς Β' κατηγορίας. 

β. Οι παραπάνω τιμές των δραχμών 14,28 και 14,85 για κάθε χι¬ 
λιόγραμμο, αυξάνονται ή ελαττώνονται ανάλογα, στην περίπτωση που 
η μέλασσα που παραδίνεται, έχει περιεκτικότητα σε ζάχαρα που εκφρά¬ 
ζονται σε ιμβερτοζάχαρο, μεγαλύτερη ή μικρότερη του 50,5%. 

γ. Ο Φόρος Προστιθέμενης Αξίας (Φ.Π.Α:) κατά την πώληση της μέ¬ 
λασσας από τον Α.Σ.Ο. στους οινοπνευματοποιούς Β’ κατηγορίας, βει- 
ρύνει τους αγοραστές της μέλασσας. 

δ. Η πληρωμή της αξίας της μέλασσας γίνεται: 

- Από τον Α.Σ.Ο. στην Α.Ε. Ελληνική Βιομηχανία Ζάχαρης, μέσα 
σε προθεσμία τριών (3) μηνών, από την ημερομηνία παράδοσης της μέ¬ 
λασσας στους οινοπνευματοποιούς Β’ κατηγορίας από τον Α.Σ.Ο., για 
οινοτινευματοποίησή τους. 

- Από τους οινοπνευματοποιούς Β’ κατηγορίας στον Α.Σ.Ο., όπως 
καθορίζεται στις παραγράφους 2 και 3 της κοινής απόφασης αρι(Ι. 
17420/4291/87 των Υπουργών Οικονομικών-Εμπορίου-Γεωρ- 
γίας. 

2. α. Η οριστική τιμή της μέλασσας για τον Α.Σ.Ο. και για τους οινο- 
ττνέυματοποιούς Β’ κατηγορίας, θα καθορισθεί με νεότερη απόφασή 
μοις, με βάση την περιεκτικότητα της μέλασσας σε ζάχαρα που εκφράζο¬ 
νται σε ιμβερτοζάχαρο και την απόδοση των ζαχάρων αυτών σε οινό¬ 
πνευμα, που θα καθορισθεί σύμφωνα με τις διατάξεις του Κ.Ν.Φ.Ο. 

β, Η συγκέντρωση του δείγματος της μέλασσας και η αποθήκευσή 
του, για την περίπτωση που θα αποφασισθεί βιομηχανικό πείραμα, για 
τον καθορισμό της απόδοσης της μέλασσας σε οινόπνευμα, θα γίνει με 
τη μέριμνα του Α.Σ.Ο. και με τη συνεργασία των Υπηρεσιών του Γενι¬ 
κού Χημείου του Κράτους. 

3. α. Η συνολική ποσότητα των 49.000 τόνων μέλασσας, κατανέμε- 
ται για την κατεργασία της στα οινοπνευματοποιεία Β’ κατηγορίας ω.; 
εξής: 



Ποσοστό % 

Τόνοι 



Μέλασσας 

1. Α.Ε. Στ. Χατζηδήμας - Αάρισα 

19 

9.310 

2. ΗΒΗ Α.Ε. - Ν. Φάληρο 

18,5 

9.065 

3. Β.Γ. Σπηλιόπουλος - Πάτρα 

17,5 

8.575 

4. Αφοί Κονιόρδου - Ηράκλειο 

13,5 

6.615 

5. Α.Θ.Ο.Ε. - Βόλος 

9,0 

4.410 

6. ΕΡΚΙΣ - Μέγαρα 

5 

2.450 

7. Γεωργική Βιομ. Καλαμάτας 



(ΑΕΒ) 

4,5 

2.205 

8. Α.Ε. ΑΑΙΠΡΑΝΤΗΣ - Θεσ/νίκη 

13 

6.370 


β. Κάθε οινοπνευματοποιός δικαιούται να παραλάβει από την Ελλη¬ 
νική Βιομηχανία Ζάχαρης την ποσότητα μέλασσας που μένει, αν από 
την ποσότητα που δικαιούται, με βάση την κατανομή που αναφέρεται 
πιο πάνω, αφαιρεθεί η ποσότητα που είχε αποθηκευμένη στο οινοπνευ- 
ματοποιείο του, χωρίς να την έχει πληρώσει, την 1.9.1987, σύμφωνα 
με το αριθ. 11039/2.9.1987 ΤΕΕΕΧ του Α.Σ.Ο. 

4.α. Ο Α.Σ.Ο. θα παραδώσει στους οινοπνευματοποιούς Β’ κατηγο¬ 
ρίας, σύμφωνα με τα ποσοστά τους, που αναφέρονται στην παράγραφο 
3α, την ποσότητα της σταφίδας που έχει στις αποθήκες του κατά την 
υπογραφή της παρούσας απόφασης και η οποία θεωρείται ότι καλύπτει 
το τρέχον, από την υπογραφή της παρούσας, δίμηνο. 

-Στο τέλος κάθε δίμηνου ο Α.Σ.Ο. θα παραδίνει στους οινοπνευματο- 
ποιούς, πάντα σύμφωνα με τα ποσοστά τους, την ποσότητα της σταφί¬ 
δας, που θα έχει συγκεντρώσει στο δίμηνο αυτό. 

- Κατά τη διάρκεια κάθε δίμηνου μπορεί ο Α.Σ.Ο. να παραδίνει σε 
ένα οινοπνευματοποιό, ύστερα από αίτησή του και ποσότητα σταφίδας 
πέραν της κατανομής του προηγούμενου δίμηνου. Η ποσότητα αυτή θα 
αντιστοιχεί στο ποσοστό του οινοπνευματοποιού στην ποσότητα σταφί¬ 
δας, που έχει μέχρι τότε συγκεντρώσει ο Α.Σ.Ο., από την έναρξη του 
νέου δίμηνου, και θα συνυπολογισθεί στην κατανομή του οινοπνευματο- 
ποιού για το επόμενο δίμηνο. 

- Η ποσότητα σταφίδας όλη ή και μέρος από εκείνη που κατανεμή- 

θηκε σε έναν οινοπνευματοποιό και δεν την παράλαβε μέσα στο δίμηνο, 
θα κατανέμεται μεταξύ όλων και σύμφωνα με τα ποσοστά τους, μαζί με 
τη σταφίδα του νέου δίμηνου. 

β. Με απόφαση του Υπουργού των Οικονομικών, ύστερα από αίτηση 
των ενδιαφερομένων οινοπνευματοποιών Β’ κατηγορίας, θα επιτρέπε¬ 
ται, πριν από τη λήξη κάθε δίμηνου, που αναφέρεται στην παράγραφο 
3α, 3β της ΚΥΑ 17420/4291/87 να ανταλλάσσονται μεταξύ των οι- 
•νοπνευματοποιών πρώτες ύλες οινοπνευματοποιίας, ή να εκχωρεί ένα 
εργοστάσιο σε άλλο τέτοιες πρώτες ύλες χωρίς ανταλλαγή, προκειμένου 
να εξασφαλιστεί η ομαλή λειτουργία τους και η επάρκεια της χώρας στα 
διάφορα είδη οινοπνεύματος. 

6.α. Ο Α.Σ.Ο. σε συνεργασία με την Ελληνική Βιομηχανία Ζάχαρης, 
θα πρέπει να τροφοδοτούν τα οινοπνευματοποιεία με ποσότητα μέλασ- 
σας για αποθήκευση τέτοια, ώστε να μη δημιουργείται πρόβλημα στους 
αποθηκευτικούς χώρους της Ελληνικής Βιομηχανίας Ζάχαρης, να εξα¬ 
σφαλίζεται η ομαλή λειτουργία τους, χωρίς όμως να αποθηκεύονται σε 
αυτά υπερβολικές ποσότητες, που στη συνέχεια δημιουργείται θέμα με¬ 
ταφορικών, προκειμένου να μεταφερθεί μέρος αυτής της μέλασσοις σε 
άλλα εργοστάσια, για οινοτινευματοποίηση. 

β. Επίσης ο Α.Σ.Ο., σε συνεργασία με την Ελληνική Βιομηχανία Ζά¬ 
χαρης, κατά τη διάθεση των πρώτων υλών οινοπνευματοποιίας όπως 
είναι η σταφίδα και η μέλασσα, θα πρέπει να λαμβάνουν υπόψη τους τις 
αποστάσεις των οινοπνευματοποιείων από τους χώρους διάθεσης αυτών 
των πρώτων υλών, ώστε η διάθεση αυτή να επιβαρύνει τα οινοπνευμα- 
τοποιεία με τα ίδια, κατά το δυνατόν, μεταφορικά έξοδα. 

γ. Σε όλες τις περιπτώσεις που παραδίνεται μέλασσα από τον Α.Σ.Ο., 
από ένα εργοστάσιο που έχει αποθηκευτεί αλλά δεν είχε αγοραστεί για 
κατεργασία σε άλλο, η δειγματοληψία θα γίνεται από τον Α.Σ.Ο., πα¬ 
ρουσία χημικού της αρμόδιας Διεύθυνσης Χημικών Υπηρεσιών και των 
εκπροσώπων των εργοστασίων, η δε χρεωπίστωση των ζαχάρων θα γί¬ 
νεται με βάση την ανάλυση που θα κάνει η αρμόδια Διεύθυνση Χημικών 
Υπηρεσιών, που εποπτεύει το εργοστάσιο, από το οποίο παραλαμβάνε- 
ται η μέλασσα. 

6. Επιτρέπεται, ύστερα από σχετική απόφαση της Διεύθυνσης Παρα¬ 
γωγής και Διακίνησης Οινοπνεύματος του Κ.Χ.Κ., στα οινοπνευματο- 
ποιεία Β' κατηγορίας να κατεργαστούν μέλασσα που θα παριχλάβουν 
μαζί με άλλες πρώτες ύλες παραγωγής οινοπνεύματος, υπό τον όρο ότι, 
το οινόπνευμα που θα παραχθεί θα χαρακτηρίζεται ως «οινόπνευμα γε¬ 
ωργικής προέλευσης». 

7. Τα οινοπνευματοποιεία Β’ κατηγορίας πρέπει πριν από την ύπαρξη 
κατεργασίας της μέλασσας, θα ζητήσουν να λάβουν, από την αρμόδια 
εποπτεύουσα αυτά Χημική Υπηρεσία του Γ.Χ.Κ., την άδεια κατεργα¬ 
σίας, όπως ορίζουν οι διατάξεις του Κ.Ν.Φ.Ο. 

8. Κάθε λεπτομέρεια της απόφασης αυτής ορίζεται με απόφαση του 
Υπουργού των Οικονομικών. 

Η απόφαση αυτή, που η ισχύς της αρχίζει από την ημερομηνία της 
υπογραφής της, να δημοσιευτεί στην Εφημερίδα της Κυβερνήσεως. 

Αθήνα, 5 Οκτωβρίου 1987 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-- 

Αριθ. 135283 (3) 

Επέκταση διάταξης άρθρου 10 Ν. 1644/86 σε οικόπεδα του συνοικι¬ 
σμού Ν. Μενεμένης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 10 του Ν. 1644/86. 

2. Το Ν. 1558/85 «Κυβέρνηση και Κυβερνητικά Όργανα». 

3. Τη 260347/16.2.87 κοινή απόφαση του Πρωθυπουργού και 
του Υπουργού Γεωργίας «ανάθεση αρμοδιοτήτων Υπουργού Γεωργίας 
στον Υφυπουργό Γεωργίας Κώστα Τσιγαρίδα». 

4. Τις άριθμ. 38207/21.7.87 και 39290/16.9.87 αναφορές της 
Δ/νσης Γεωργίας Θεσ/νίκης με τις οποίες εισηγείται την οριστική πα-· 
ραχώρηση στους κατόχους τους, των οικοπέδων του συνοικισμού Ν. 
Μενεμένης. 

5. Τα κτηματολογικά στοιχεία του με εγκεκριμένο ρυμοτομικό σχέ¬ 
διο ανωτέρου συνοικισμού. 

6. Ότι τα εν λόγω οικόπεδα κατέχονται περισσότερο από 30 χρόνια 
γεγονός το οποίο αποδεικνύεται από την ύπαρξη κτιρίων μέσα σ’ αυτά, 
αλλά δεν μπορούν να παραχωρηθούν με τις διατάξεις της αγροτικής νο¬ 
μοθεσίας, ενώ έχει από μακρού διαμορφωθεί πραγματική κατάσταση 


π-ου δεν μπορεί να ανατραπεί και συνεπώς εμπίπτουν στις διατάξεις του 
άρθρου 10 του Ν. 1644/86, αποφασίζουμε: 

Επιτρέπουμε την εφαρμογή των διατάξεων της παρ. 1 του άρθρου 10 
του Ν. 1644/86 για παραχώρηση διαθεσίμων κατεχομένων οικοπέ¬ 
δων του συνοικισμού Ν. Μενεμένης Θεσσαλονίκης στους κατέχοντες 
αυτά τουλάχιστον από τριακονταετίας πριν από την έναρξη ισχύος του 
ανωτέρω Νόμου, για τους λόγους που ήδη αναφέρουμε. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Οκτωβρίου 1987 

ο ΥΦΥΠΟΥΡΓΟΣ 

Κ. ΤΣΙΓΑΡΙΔΑΣ 
-♦- 

Αριθ. 16769 (4) 

Τροποποίηση της 19338/23.12.86 απόφασης του Υπουργού Εργα¬ 
σίας για την ανασυγκρότηση της Δ.Ε. του Λ,Π.Φ.Λ. όπως αυτή τρο¬ 
ποποιήθηκε με την αριθμ. 10951/18.2.87 όμοια. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 38 του Ν.3239/55 σε συνδυασμό με τις 
διατάξεις του άρθρου 5 του Ν. 74/75. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Τις διατάξεις των άρθρων 49 και 55 του Π.Δ.1156/77 «Περί 
Οργανισμού του Υπουργείου Εργασίας». 

4. Τις διατάξεις του άρθρου 10 του Ν.1232/82. 

5. Την αριθμ. 80168/82 κοινή απόφαση των Υπουργών Προεδρίας 
της Κυβέρνησης και Εργασίας «περί αναμόρφωσης Συλλογικών Οργά¬ 
νων του Υπουργείου Εργασίας». 

6. Τις διατάξεις της αριθμ. 59608/3224/67 κοινής απόφασης του 
Αντιπροέδρου της Κυβερνήσεως και των Υπουργών Οικονομικών και 
Εργασίας «Περί διατηρήσεως Συμβουλίων και Επιτροπών κ.λπ. και 
συγχωνεύσεως Αογαριασμών». 

7. Την από 14.9.87 αίτηση του Χαράλαμπου Τζιτζικαλάκη σχετικά 
με την αντικατάστασή του, αποφασίζουμε: 

Τροποποιούμε κατά ένα μέρος την αριθμ. 19338/23.12.1986 από¬ 
φασή μας «ανασυγκρότηση της Δ.Ε. του Αογαριασμού Προστασίας 
Φορτοεκφορτωτών Αιμενεργατών» όπως τροποποιήθηκε με την αριθμ. 
10951/18.2.87 όμοια και ορίζουμε ως εκπρόσωπο των εργοδοτών 
τον Καλοφωλιά Γεώργιο σε αντικατάσταση του Τζιτζικαλάκη Χαράλα¬ 
μπου για λόγους υγείας. 

Κατά τα λοιπά εξακολουθεί να ισχύει η παραπάνω απόφαση. 

Η απόφαση αυτή να δημοσιευτεί στην Εφημερίδα της Κυβερνή¬ 
σεως. 

Αθήνα, 8 Οκτωβρίου 1987 

ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. Γ6α/2133 (5) 

Χορήγηση άδειας άσκησης επαγγέλματος Κοινωνικού Λειτουργού στη 
Δέσποινα Δημόγλου του Βασιλείου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2133/7.10.87, έχει χορηγηθεί στη Δέσποινα Δημό¬ 
γλου του Βασιλείου σύζυγο Σάββα Τσαρτσίδη άδεια άσκησης επαγγέλ¬ 
ματος Κοινωνικού Λειτουργού. 

Αθήνα, 7 Οκτωβρίου 1987 
Με εντολή Υπουργού 
Ο Διευθυντής 

X. παπαδοποΤλος 

-♦- 

Αριθ. Γ6α/2130 (6) 

Χορήγηση άδειας άσκησης επαγγέλματος Κοινωνικού Λειτουργού στην 
Στυλιανή Ευκαρπίδου του Αναστασίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 

Ασφαλίσεων Γ6α/2130/7.10.87, έχει χορηγηθεί στη Στυλιανή Ευ- 
καρπίδου του Αναστασίου άδεια άσκησης επαγγέλματος Κοινωνικού 
Αειτουργού. Αθήνα, 7 Οκτωβρίου 1987 

Με εντολή Υπουργού 
Ο Διευθυντής 
X. ΠΑΠΑΔΟΠΟΤΑΟΣ 

-♦- 

Αριθ. ΤΠΠΟ/ΔΙΑΑΠ/Γ/33759/2097 (7) 

Χαρακτηρισμός ως έργου τέχνης του κτιρίου επί των οδών Αγ. Αθανα¬ 
σίου και 28ης Οκτωβρίου 19 στην Τρίπολη, ιδιοκτησίας Ιδρύματος 
Επαμεινώνδα Βοσυνιώτη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις; 

α) Του Ν. 1558/85 «περί Κυβέρνησης και Κυβερνητικών Οργά¬ 
νων», που δημοσιεύθηκε στο ΦΕΚ 137/τ.Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΤΠΠΕ». 
ε) Την ΤΑ μέ αριθμ. ΤΠΠΟ/ΔΙΟΙΚ/Ο-Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
εντολή Υπουργού» στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους Δ/νσεων, Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ 548/τ.Β’./12.8.86). 

2. Το Π.Δ. 161/26.4.84 (ΦΕΚ 54/Α/30.4.84 «περί ανακατανο¬ 
μής αρμοδιοτήτων των Υπουργείων ΥΠΠΕ-ΤΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνημείων 
Ανατολικής Πελοποννήσου με αριθμό 7/24.7.87, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική προ¬ 
στασία σύμφωνα με τις διατάξεις του Ν. 1469/50, το κτίριο επί των 
οδών Αγ. Αθανασίου και 28ης Οκτωβρίου 19, στην Τρίπολη, ιδιοκτη¬ 
σίας Ιδρύματος Επαμεινώνδα Βοσυνιώτη, γιατί πρόκειται για ένα από 
τα αξιολογότερα νεοκλασικά κτίρια στην Τρίπολη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Σεπτεμβρίου 1987 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

-♦- 

Αριθ. 61187/1043 (8) 

Έγκριση καταστατικού του Αστικού Οικοδομικού Συνεταιρισμού «ΤΟ 
ΠΑΝΟΡΑΜΑ» Συν.Π.Ε. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/85 (ΦΕΚ 137Α/26.7.85) «Κυβέρνηση και Κυβερ¬ 
νητικά Όργανα». 

2. Την υπ’ αριθμ. 3564/6.2.87 (ΦΕΚ 78/Β710.2.87) απόφαση 
Υπουργού ΠΕ.ΧΩ.Δ.Ε. «Περί καθορισμού αρμοδιοτήτων του Γενικού 
και Ειδικού Γραμματέα κ.λπ. του Υ.ΠΕ.ΧΩ.Δ.Ε.». 

3. Το Ν. 1337/83 (ΦΕΚ 33Α/14.3,1983) «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμίσεις» και ειδι¬ 
κότερα το άρθρο 42. 

4. Το Π.Δ. 93/1987 (ΦΕΚ 52/Α'/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνεταιρισμούς, τρό¬ 
πος οργάνωσης, διοίκησης και λειτουργίας αυτών και πολεοδόμηση 
εκτάσεων Οικοδομικών Συνεταιρισμών». 

5. Το με αρ. πρωτ. 205/28.9.87 έγγραφο του Προέδρου της Κοινό¬ 
τητας Παλαιοχώρας Χανιών με το οποίο μας υποβλήθηκε ο φάκελος 
του πιο πάνω Οικοδ. Συν/σμούκαι το από 20.9.1987 καταστατικό του 
Αστικού Οικοδομικού Συνεταιρισμού «ΤΟ ΠΑΝΟΡΑΜΑ» Συν.Π.Ε. 

6. Την από 28.8.1987 έκθεση σκοπιμότητας. 

7. Την υπ’ αριθμ. 12/10.7.1987 απόφαση του Κοινοτικού Συμβου¬ 
λίου της συνεδριάσεως του Κοινοτικού Συμβουλίου Παλαιοχώρας Χα¬ 
νιών που αφορά «Γνωμοδότηση για τη σύσταση Αστικού Οικοδομικού 
Συνεταιρισμού». 


8. Τα λοιπά δικαιολογητικά που περιέχονται στον πιο πάνω φάκελο, 
αποφασίζουμε: 

Εγκρίνουμε όπως διορθώθηκε το από 20.9.1987 καταστατικό του 
Αστικού Οικοδομικού Συνεταιρισμού «ΤΟ ΠΑΝΟΡΑΜΑ» Συν.Π.Ε. 
όπως τροποποιήθηκε από την Υπηρεσία, ο οποίος έχει: 

Έδρα: την Κοινότητα Παλαιοχώρας Σέλινου Χανιών 

Σκοπό: Κύρια (αστική) Κατοικία. 

Αριθμό μελών: 138 

Μέγεθος της αρχικής συν/κής μερίδας: 300.000 (τριακόσιες χιλιά¬ 
δες). 

Έκταση ευθύνης: ίση με τη μερίδα. 

Αριθμό άρθρων του καταστατικού: 47. 

Η έκταση της οποίας προτίθεται να εκπληρώσει το σκοπό του ο Συνε¬ 
ταιρισμός βρίσκεται στη γεωγραφική θέση όρια της Κοινότητας Πα- 
λαιοχώρας Σέλινου του Νομού Χανιών. 

Με την απόφαση αυτή εγκρίνεται μόνο η προσαρμογή τόυ καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα προ¬ 
κόψει από τις προτάσεις των Γενικών Πολεοδομικών Σχεδίων, των Ζιο- 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία ή από την οικιστική καταλληλότητα, ή 
από την απόφαση Υπουργού ΠΕ.ΧΩ.Δ.Ε. περί «Οικιστικής καταλληλό¬ 
τητας» όπως αυτή προβλέπεται στο άρθρο 17 παρ. 2 του Π.Δ. 93/87. 

Αθήνα, 6 Οκτωβρίου 1987 
Με εντολή Υπουργού 
0 Ειδικός Γραμματέας 
ΑΑ. ΒΟΥΑΓΑΡΗΣ 

- ♦- 

Αριθ. 44788/1531/87 (9) 

Προσαρμογή των κλάδων του Αιμενικού Ταμείου Καβάλας στο Προσο- 
ντολόγιο - Κλαδολόγιο. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τις διατάξεις του άρθρου 24 (παρ. 8 εδάφιο δεύ¬ 
τερο) του Ν. 1586/1986 «Βαθμολογική διάρθρωση των θέσεων του 
Δημοσίου, ΝΠΔΔ κ.λπ. (ΦΕΚ 37 Α·/1986), αποφασίζουμε: 

1. Οι Κλάδοι του προσωπικού του Λιμενικού Ταμείου Καβάλας που 
προβλέπονται στο Π.Α. 570/1970 (ΦΕΚ 186/Α·/1970) προσαρμό¬ 
ζονται στο περιεχόμενο της απόφασης του Υπουργού Προεδρίας της Κυ¬ 
βέρνησης αρ. ΔΙΟΔ/Φ01/23/4205/30.4.1986 «Καθορισμός προσό¬ 
ντων διορισμού (Προσοντολόγιο - Κλαδολόγιο) όπως αυτή ισχύει ως 

εξής: 

Α. ΚΛΑΔΟΙ ΚΑΤΗΓΟΡΙΑΣ ΠΕ 

Κλάδος ΠΕ Μηχανικών / θέση μία (1) Ειδικότητας Πολιτικών Μη¬ 
χανικών. 

Β. ΚΛΑΔΟΣ ΚΑΤΗΓΟΡΙΑΣ Τ.Ε. 

1. Κλάδος ΤΕ Διοικητικός - Λογιστικός / θέσεις δύο (2). 

Γ. ΚΛΑΔΟΙ ΚΑΤΗΓΟΡΙΑΣ ΔΕ 

1. Ο Κλάδος ΔΕ Διοικητικός - Λογιστικός διαχωρίζεται στους εξής 
Κλάδους: 

α. Κλάδος ΔΕ Διοικητικός - Λογιστικός / θέσεις τρεις (3). 

β. Κλάδος ΔΕ Δακτυλογράφων / θέση μία (1) ειδικότητας δάκτυλο- 
γράφων Ελληνικής. 

2. Κλάδος ΔΕ Τεχνικός / θέσεις πέντε (5). 

(Μία (1) θέση ειδικότητας Δομικών Κτιριακών Έργων, τρεις (3) θέ¬ 
σεις Ειδικότητας Χειριστών - Μηχανημάτων, και μία (1) θέση Ειδικό- 
τητοις Ηλεκτρολόγων Εσωτερικών Ηλεκτρικών Εγκαταστάσεων). 

3. Κλάδος ΔΕ Κηπουρών / θέση μία (1) ειδικότητας Κηπουρικής - 
Ανθοκομίας. 

Δ. ΚΛΑΔΟΣ ΚΑΤΗΓΟΡΙΑΣ ΥΕ 

1. Κλάδος ΥΕ Βοηθητικού Προσωπικού / θέσεις τέσσερις (4) για ερ¬ 
γασίες που περιλαμβάνονταιι στο άρθρο 23 παρ. 1 της απόφασης του 
Υπουργού Προεδρίας της Κυβέρνησης αριθμ. ΔΙΟΔ/Φ01/23/4205/ 
1986. 

2. Κλάδος ΥΕ Προσωπικού Καθαριότητας / θέσεις τρεις (3). 

3. Προσόντα διορισμού στον εισαγωγικό βαθμό ορίζονται τα κατά 
περίπτωση διαλαμβανόμενα στην αριθμ. ΔΙΟΔ/Φ01/23/4205/86 
Απόφαση του Υπουργού Προεδρίας της Κυβέρνησης «Καθορισμός προ¬ 
σόντων διορισμού» (Κλαδολόγιο - Προσοντολόγιο) όπως αυτή ισχύει 

κάθε φορά. 

Ειδικότερα για τον Κλάδο ΠΕ Διοικητικό - Οικονομικό τα προβλεπό- 
μενα στην παρ. 1 του άρθρου 3 της παραπάνω απόφασης. 

Η προαναφερόμενη απόφαση ισχύει και για τα λοιπά θέματα που πε¬ 
ριλαμβάνονται σ’ αυτή. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Οκτωβρίου 1987 
οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΠΟΣΤΟΛΟΣ ΚΑΚΛΑΜΑΙΜΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 




Αριθ. 44769/1530/87 (10) 

Προσαρμογή των κλάδων του Αιμενικού Ταμείου Βόλου στο Προσοντο- 
λόγιο - Κλαδολόγιο. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τις διατάξεις του άρθρου 24 (παρ. 8 εδάφιο δεύ¬ 
τερο) του Ν. 1586/1986 «Βαθμολογική διάρθρωση των θέσεων του 
Δημοσίου, ΝΠΔΔ κ.λπ. (ΦΕΚ 37 Α'/1986), αποφασίζουμε: 

1. Οι Κλάδοι του προσωπικού του Αιμενικού Ταμείου Βόλου που 
προβλέπονται στο Π.Δ. 761/1981 (ΦΕΚ 196Α·/1981) προσαρμόζο¬ 
νται στο περιεχόμενο της απόφασης του Υπουργού Προεδρίας της Κυ¬ 
βέρνησης αρ. ΔΙΟΔ/Φ01/23/4205/30.4.1986 «Καθορισμός προσό¬ 
ντων διορισμού (Προσοντολόγιο - Κλαδολόγιο) όπως αυτή ισχύει ως 
εξής: 

Α. ΚΑΑΔ01 ΚΑΤΗΓΟΡΙΑΣ ΠΕ 

1. Κλάδος ΠΕ Διοικητικός - Οικονομικός / θέσεις τέσσερις (4). 

Ο Κλάδος αυτός προέρχεται από μετονομασία του Κλάδου ΠΕ Διοι¬ 
κητικός - Αογιστικός. 

2. Κλάδος ΠΕ Μηχανικών / θέσεις τέσσερις (4). 

(Δύο (2) θέσεις ειδικότητας Πολιτικών Μηχανικών, μία (1) θέση ειδι¬ 
κότητας Μηχανολόγου Μηχανικού και μία θέση ειδικότητας Ηλεκτρο¬ 
λόγου - Μηχανικού. 

Β. ΚΑΑΔΟΙ ΚΑΤΗΓΟΡΙΑΣ ΤΕ 

1. Κλάδος ΤΕ Τεχνολογικών Εφαρμογών / θέσεις (2) δύο. 

(Μία θέση ειδικότητας Μηχανολόγιας και μία θέση Ηλεκτρολο- 

γίας). 

Οι παραπάνω θέσεις δεν πληρούνται μέχρι κένωσης μίας (1) μεταφε- 
ρόμενης θέσης του Κλάδου ΤΕ Ναυτικών ειδικότητας Μηχανικών Ε.Ν. 
και μίας μεταφερόμενης θέσης του Κλάδου ΔΕ Διοικητικού - Αογιστι- 
κού. 

2. Κλάδος ΤΕ Ναυτικός / θέσεις τέσσερις (4). 

(Μία (1) θέση ειδικότητας Πλοιάρχων Ε.Ν. και τρεις θέσεις ειδικότη¬ 
τας Μηχανικών Ε.Ν.). 

Ο Κλάδος αυτός προέρχεται από την ενοποίηση και μετονομασία των 
Κλάδων ΤΕ Τεχνικών ειδικότητας Μηχανικών ΕΝ, ΤΕ Ναυτικών ειδι¬ 
κότητας Μηχανικών Ρ/Κ πλοίων και ΤΕ Ναυτικών ειδικότητας Κυ¬ 
βερνητών Ρ/Κ πλοίων. Μία από τις παραπάνω θέσεις, ειδικότητας Μη¬ 
χανικών Ε.Ν. κενουμένη μεταφέρεται στον Κλάδο ΤΕ Τεχνολογικών 
Εφαρμογών Ειδικότητας Μηχανολογίας και οι λοιπές τρεις (3) κενού- 
μενες μεταφέρονται στον Κλάδο ΔΕ Ναυτικών. (Μία θέση στην Ειδικό¬ 
τητα Κυβ/τών Ρ/Κ και δύο (2) θέσεις στην Ειδ. Μηχανικών Ε.Ν.). 

Γ. ΚΑΑΔΟΙ ΚΑΤΗΓΟΡΙΑΣ ΔΕ 

1. Ο Κλάδος ΔΕ Διοικητικός - Αογιστικός διαχωρίζεται στους εξής 
Κλάδους: 

α. Κλάδος ΔΕ Διοικητικός - Λογιστικός / θέσεις δεκαπέντε (15). 

β. Κλάδος ΔΕ Δακτυλογράφων / θέση μία (1) ειδικότητας δακτυλο- 
γράφων Ελληνικής. 

Μία θέση του Κλάδου ΔΕ Διοικητικού - Λογιστικού κενουμένη μετα- 
φέρεται στον Κλάδο ΤΕ Τεχνολογικών Εφαρμογών ειδικότητας Το¬ 
μέων Ηλεκτ/γίοις. 

2. Κλάδος ΔΕ Τεχνικός / θέσεις τριάντα μία (31). 

(Μία (1) θέση ειδικότητας Δομικών Συγκοινωνιακών και Υδραυλι¬ 
κών Έργων, μία (1) θέση ειδικότητας Δομικών Κτιριακών Έργων. 

Μία (1) θέσή ειδικότητοις Σχεδίασης Έργων Πολιτικών Μηχανικών 
και Αρχιτεκτόνων, δεκαπέντε (15) θέσεις ειδικότητας Χειριστών Μηχα¬ 
νημάτων, έξι (6) θέσεις ειδικότητας Μηχανοτεχνιτών, μία θέση ειδικό¬ 
τητας Εργοιλειομηχανικών. 

Μία (1) θέση ειδικότητας Ηλεκτροτεχνίτη, οκτώ (8) θέσεις ειδικότη¬ 


τας Τομέων Ηλεκτρολογίας. 

Δύο (2) από τις παραπάνω θέσεις μία (1) ειδικότητας Μηχανοτεχνίτη 
και δύο (2) ειδικότητας Τομέων Ηλεκτρολογίας πληρούνται μετά την 
κένωση δύο (2) θέσεων του Κλάδου ΔΕ Κηπουρών και μίας (1) θέσης 
του Κλάδου ΥΕ προσωπικού Καθαριότητας. 

Επίσης τρεις (3) από τις παραπάνω θέσεις (μία (1) ειδικότητας Χειρι¬ 
στών Μηχανημάτων, μία (1) θέση ειδικότητας Μηχανοτεχνιτών, μία 
(1) θέση ειδικότητας Ηλεκτροτεχνίτη και μία (1) θέση ειδικότητας Το¬ 
μέων Ηλεκτρολογίοις) καθίστανται προσωρινές και καταργούνται με την 
κένωσή τους. 

3. Κλάδος ΔΕ Ναυτικός / θέσεις πέντε (5). 

(Δύο (2) ειδικότητας Πλοιάρχων Ε.Ν. και τρεις (3) Μηχανικών 
Ε.Ν.). 

Από τις παραπάνω θέσεις μία (1) της Ειδικότητας Κυβερνητών Ρ/Κ 
πλοίων και δύο (2) μηχανικών Ε.Ν. πληρούνται μετά την κένωση τριών 
(3) θέσεων και μεταφέρονται από τον Κλάδο ΤΕ Ναυτικών. 

Προσόν διορισμού στον εισαγωγικό βαθμό της ειδικότητας Πλοιάρ¬ 
χων Ε.Ν. και Μηχανικών Ε.Ν. ορίζονται τα προβλεπόμενα από το άρ¬ 
θρο 15 της απόφασης του Υπουργού Προεδρίας της Κυβέρνησης αριθμ. 
Δ1ΟΔ/Φ01/23/4205/86 και πτυχίο Ναυτικής Ικανότητας Ε.Ν. 

4. Κλάδος ΔΕ Κηπουρών / θέσεις τρεις (3) ειδικότητας Κηπουρικής 
- Ανθοκομίας οι οποίες καθίστανται προσωρινές και καταργούνται 
ότοιν κενωθούν καθ’ οιονδήποτε τρόπο. 

Δ. ΚΛΑΔΟΙ ΚΑΤΗΓΟΡΙΑΣ ΥΕ 

1. Κλάδος ΥΕ Βοηθητικού Προσωπικού / θέσεις έξι (6) για εργασίες 
που περιλαμβάνονται στο άρθρο 23 (παρ. 1) της Απόφασης του Υπουρ¬ 
γού Προεδρίας της Κυβέρνησης (αριθμ. ΔΙΟΔ/Φ01/23/4205/ 
1986). 

2. Κλάδος ΥΕ Προσωπικού Καθαριότητας / θέσεις επτά (7). 

Μία θέση κενουμένη μεταφέρεται στον Κλάδο ΔΕ Τεχνικών Ειδικό- 

τητοις τομέων Ηλεκτρολογίας. 

3. Κλάδος ΥΕ Ναυτικός / θέσεις τέσσερις (4) ειδικότητας Ναυτών 
Ε.Ν. Προσόν διορισμού στον εισαγωγικό βαθμό ορίζεται η αντίστοιχη 
άδεια ναυτικής ικανότητας. 

4. Κλάδος ΥΕ Εργατών / θέσεις εννέα (9). 

Μία (1) θέση του Κλάδου αυτού καθίσταται προσωρινή και καταργεί- 
ται όταν κενωθεί. 

2. Για τους Κλάδους για τους οποίους δεν προβλέπονται τυπικά προ¬ 
σόντα διορισμού με την απόφαση αυτή, ορίζονται προσόντα διορισμού 
στον εισαγωγικό βαθμό τα κατά περίπτωση διαλαμβανόμενα στην 
αριθμ. ΔΙΟΔ/Φ01/23/4205/86 απόφαση του Υπουργού Προεδρίας 
της Κυβέρνησης «Καθορισμός προσόντων διορισμού Προσοντολόγιο - 
Κλαδολόγιο» όπως αυτή ισχύει κάθε φορά. 

Ειδικότερα για τον Κλάδο ΠΕ Διοικητικό - Οικονομικό τα προβλεπό¬ 
μενα στην παρ. 1 του άρθρου 3 της παραπάνω απόφασης. 

Η προαναφερόμενη απόφαση ισχύει και για τα λοιπά θέματα που πε¬ 
ριλαμβάνονται: σ’ αυτή. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 6 Οκτωβρίου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 


Αριθ. 10022 (11) 

Κύρωση Αναδαβμού Πλαταιών Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1) Τις διατάξεις τού Ν. 674/77 άρθρο 15 παρ. 1. 

2) Σχετική εισήγηση της Δ/νσης Γεωργίοις της Νομαρχίας μας, 
αποφασίζουμε: 

Κυρούμε το νέο κτηματικό καθεστώς που διαμορφώθηκε με τον ανα¬ 
δασμό το έτος 1985 στην κτηματική περιοχή Πλαταιών όπως αυτό 
απεικονίζεται στους συνταχθέντοις από την Επιτροπή Αναδασμού κτη- 
ματολογικούς πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λιβαδειά, 7 Οκτωβρίου 1987 
Ο Νομάρχης 
Θ. ΜΕΤΑΞΑΣ 

Αριθ. ΤΜΒΜ/2925 (12) 

Ακυρότητα αίτησης του Βρούβα Γεωργίου αναφορικά με χορήγηαη 
άδειας μεταλλευτικών ερευνών. 

Ο ΝΟΜΑΡΧΗΣ ΔΡΑΜΑΣ 

Με την ΤΜΒΜ/2925/1.10.87 απόφασή μας διαπιστώθηκε η αυτο¬ 
δίκαια ακυρότητα της αριθ. ΒΝ.635 αίτησης - δήλωσης του Βρούβα 
Γεωργίου οιναφορικά με τη χορήγηση άδειας μεταλλευτικών ερευνών σε 
χώρο έκτασης 2.706,12 στρεμ. στην Κοινότητα Πηγαδών Δράμας, 
σύμφωνα με το άρθρο 26 παρ. 5 του Ν. Δ/τος 210/73. 

Δράμα, 1 Οκτωβρίου 1987 
Ο Νομάρχης 
Π. ΜΑΐΡΙΔΗΣ 

-♦- 

Αριθ. ΑΓ 9857 (13) 

Τροποποίηση της ΑΓ 316/14.6.1984 απόφασης Νομάρχη για τη σύ¬ 
σταση Συνδέσμου ύδρευσης Κοινοτήτων Ελληνοχωρίου, Καρωτής 

και Μάνης, Ν. Έβρου. 

Ο ΝΟΜΑΡΧΗΣ ΕΒΡΟΤ 

Έχοντας υπόψη: 

1) Τις διατάξεις των άρθρων 117 και 181 του ΔΚΚ (Π.Δ. 76/ 
1985) «Κωδικοποίηση σε ενιαίο κείμενο νόμου με τίτλο «Δημοτικός και 
Κοινοτικός Κώδικας» των ισχυουσών διατάξεων του δημοτικού και κοι¬ 
νοτικού κώδικα (1065/1980) όπως τροποποιήθηκαν και συμπληρώ¬ 
θηκαν. 

2) Την ΑΓ 316/14.6.1984 απόφαση Νομάρχη με την οποία συστή- 
θηκε Σύνδεσμος ύδρευσης στην επαρχία Διδ/χου (ΦΕΚ 431/ 
27.6.84). 

3) Τις 3/1984, 8/1984 και 17/1984 αποφάσεις των Κ.Σ. Ελλη¬ 
νοχωρίου, Καρωτής και Μάνης για τη σύσταση Συνδέσμου με την ονο¬ 
μασία «Σύνδεσμος ύδρευσης των Κοινοτήτων Ελληνοχωρίου, Καρωτής 
και Μάνης». 

4) Τις 20/1987 και 31/1982 αποφάσεις του Κ.Σ. Καρωτής με τις 
οποίες τροποποιείται η παρ. 4 της 8/1984 απόφασης του Κ.Σ. και αυ¬ 
ξάνεται η εισφορά της Κοινότητας στο Σύνδεσμο ύδρευσης Κοινοτήτων 
Ελληνοχωρίου - Καρωτής και Μάνης από 15.000 δρχ. σε 50.000 
δρχ., αποφασίζουμε; 

Τροποποιούμε την ΑΓ 316/14.6.84 απόφασή μας για τη σύσταση 
Συνδέσμου ύδρευσης Κοινοτήτων Ελληνοχωρίου, Καρωτής και Μάνης 
στο σημείο που αφορά την ετήσια εισφορά της Κοινότητας Καρωτής στο 
Σύνδεσμο και η οποία αυξάνεται από δεκαπέντε (15.000) δρχ. σε πενή¬ 
ντα χιλιάδες (50.000) δρχ. 

Κατά τα λοιπά ισχύει η ΑΓ 316/14.6.84 απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 28 Σεπτεμβρίου 1987 
Ο Νομάρχης κ.α.α. 

Ο Διευθυντής 

ΑΝΑΣΤ. ΑΝΑΣΤΑΣΟΠΟΥΑΟΣ 

Αριθ. Ε. 11221 (14) 

Έγκριση εν μέρει της τροποποιήσεως και προσαρμογής του Οργανι¬ 
σμού Εσωτερικής Υπηρεσίας του Δήμου Τσοτυλίου Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12 και 317 του Ν. 1188/81 «περί κυ- 
ρώσεως του κώδικος περί καταστάσεως προαοιπικού ΟΤΑ» σε συνδυα¬ 
σμό με τις διατάξεις του Ν. 1586/86. 

2. Τη σύμφωνη γνωμοδότηση αρ. 1/87 του Υπηρεσιακού Συμβου¬ 
λίου του άρθρου 5 του Ν. 1188/81, αποφασίζουμε: 

(Άρθρο μόνο) 

Εγκρίνουμε την απόφαση αριθμ. 57/87 του Δ.Σ. Τσοτυλίου για τρο¬ 
ποποίηση του άρθρου 2 του με την απόφαση αρ. 39/82 του ίδιου τότε 
Κ.Σ., που εγκρίθηκε με απόφαση του Νομάρχη Ε. 18116/82 τροπο- 
ποιηθέντος Οργανισμού Εσωτερικής Υπηρεσΐοις του Δήμου Τσοτυλίου 
με αντικατάσταση του ανωτέρω άρθρου, ως εξής: 

(Άρθρο 2ο) 

Η οργανική σύνθεση και διαβάθμιση των θέσεων του τακτικού προ¬ 
σωπικού του Δήμου, ορίζονται ως εξής: 

Α' Διοικητικό Προσωπικό 

α) Κατηγορία ΔΕΙ Διοικητικού. 


Έξι (6) θέσεις με βαθμούς Γ-Α (από αυτές η μία ορίζέται δακτυλο- 
γράφου). 

β) Κατηγορία ΥΕ1 κλητήρων - θυρωρών γενικών καθηκόντων. 

Μία (1) θέση με βαθμούς Δ-Γ. 

Β' Προσωπικό άρθρου 329 Ν. 1188/81 

α) Κατηγορία ΥΕ1 

Μία (1) θέση υδρονομέα με βαθμούς Δ-Γ. Η θέση αυτή καταργείται 
μόλις κενωθεί. 

Δεν εγκρίνεται η τροποποίηση του ΟΕΥ του Δήμου σας ως προς τη 
σύσταση θέσεων με σύμβαση Ι.Δ. δηλαδή μιας (1) θέσης οδηγού αυτοκι¬ 
νήτου, μιας (1) θέσης εργάτη καθαριότητας, μιας (1) θέσης καθαρί¬ 
στριας δημοτ. καταστήματος μερικής απασχόλησης και μιας (1) θέσης 
εργάτη ύδρευσης, γιατί σύμφωνα με τις διατάξεις του άρθρου 10 του Ν. 
1476/84 πρόσληψη προσωπικού σε θέσεις αορίστου χρόνου δεν χωρεί 
νόμιμα. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Κοζάνη, 30 Σεπτεμβρίου 1987 
Με εντολή Νομάρχη 
Ο Διευθυντής 
ΓΕΩΡΓΙΟΣ ΔΟΥΔΑΑΗΣ 

-♦- 


Αριθ. Ε. ΙΙ220 (15) 

Έγκριση εν μέρει της τροποποιήσεως και προσαρμογής του Οργανι¬ 
σμού Εσωτερικής Υπηρεσίας του Δήμου Νεάπολης, Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12, 221, 228 και 317 του Ν. 
1188/81 «περί κυρώσεως του κώδικος περί καταστάσεως προσωπικού 
ΟΤΑ» σε συνδυασμό με τις διατάξεις του Ν. 1586/86. 

2. Τη σύμφωνη γνωμοδότηση αρ. 1/87 του Υπηρεσιακού Συμβου¬ 
λίου του άρθρου 5 του Ν. 1188/81, αποφασίζουμε; 

(Άρθρο μόνο) 

Εγκρίνουμε την απόφαση αριθμ. 48/87 του Δ.Σ. Νεάπολης για τρο¬ 
ποποίηση του άρθρου 2 του με την απόφαση αρ. 41/83 του ίδιου τότε 
Κ.Σ., που εγκρίθηκε με απόφαση του Νομάρχη Ε. 13494/83 τροπο- 
ποιηθέντος Οργανισμού Εσωτερικής Υπηρεσίας του Δήμου Νεάπολης 
με αντικατάσταση του οινωτέρω άρθρου, ως εξής: 

(Άρθρο 2ο) 

Η οργανική σύνθεση και διαβάθμιση των θέσεων του τακτικού προ¬ 
σωπικού του Δήμου, ορίζονται ως εξής: 

Μόνιμο Προσωπικό: 

Α' Διοικητικό Προσωπικό 

α) Κατηγορία ΔΕΙ Διοικητικού. 

Τέσσερις (4) θέσεις με βαθμούς Γ-Α. 

β) Κατηγορία ΔΕ 14 Ελεγκτών Εσόδων - Εξόδων. 

Δύο (2) θέσεις με βαθμούς Γ-Α. 

Οι θέσεις αυτές των ελεγκτών εσόδων - εξόδων θα καταργηθούν αυ¬ 
τοδίκαια μόλις προβλεφθούν μετά από τροποποίηση του ΟΕΥ στην Κοι¬ 
νότητα Πενταλόφου που είναι πολυπληθέστερη αρμοδιότητας του Δ.Τ. 
Νεάπολης. 

γ) Κατηγορία ΔΕ 15 Εισπρακτόρων. 

Τρεις (3) θέσεις με βαθμούς Γ-Α. 

δ) Κατηγορία ΥΕ1 κλητήρα - θυρωρού - Γενικών καθηκόντων. 

Μία (1) θέση με βαθμούς Δ-Γ. 

Β’ Προσωπικό με σύμβαση ιδιωτικού δικαίου 

α) Μία (1) θέση οδηγού αυτοκινήτου. 

β) Μία (1) θέση εργάτη καθαριότητας. 

Δεν εγκρίνεται η τροποποίηση του ΟΕΥ του Δήμου σας ως τ:ρος τη 
σύσταση μιας (1) θέσης Υδρονομέα γιατί σύμφωνα με τις διατάξεις του 
άρθρου 10 του Ν. 1476/84 πρόσληψη προσωπικού σε θέσεις αορίστου 
χρόνου δεν χωρεί νόμιμα. 

Η απόφαση αυτή να δημοσιευτεί στην Εφημερίδα της Κιιβερνή- 
σεως. 

Κοζάνη, 30 Σεπτεμβρίου 1987 
Με εντολή Νομάρχη 
Ο Διευθυντής 
ΓΕΩΡΓΙΟΣ ΔΟΥΔΑΑΗΣ 

\ρίθ· 6068 (16) 

Ορισμός τελικού αποδέκτη λυμάτων στο Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη; 

1. Τις διατάξεις των άρθρων 6, 7 και 8 της με αριθ. ΕΙβ/221/ 
12.1.1965 Υγειονομικής Διατάξεως «περί διαθέσεως λυμμάτων και 
βιομηχανικών αποβλήτων», όπως τροποποιήθηκε και συμπληρώθηκε 
αε τη με αριθμό Γ1γ/7.12.1987 όμοια. 

2. Την από 2 Οκτωβρίου 1987 Γνωμοδότηση της με αριθ. 5727/ 
12.9.1987 δικής μας απόφασης συσταθείσης επιτροπής «περί καθορι- 
ϊμοΰ τελικού αποδέκτη των επεξεργασμένων λυμμάτων του κοινού βιο- 
'ωγικού καθαρισμού και Κοινοτήτων Λιμνών και Χουμεριάκου - Με- 
ίαμβέλλου Λασιθίου, αποφασίζουμε; 


Ορίζουμε ως τελικό αποδέκτη των επεξεργασμένων λυμάτων μετά 
από τον κοινό βιολογικό καθαρισμό των Κοινοτήτων Λιμνών και Χου¬ 
μεριάκου Μεραμβέλλου, την άρδευση ελαιοφυτειών, εφόσον πληρούνται 
οι όροι της παραγράφου (δ) του άρθρου 8 της ΕΙβ/221/1965 Υγειο¬ 
νομικής Διάταξης, η δε άρδευση των ελαιοφυτειών να γίνεται με σωστό' 
τρόπο, ώστε να εξασφαλίζεται πλήρης προστασία της Δημόσιας Υγείας 
από την επιφανειακή διάθεση των επεξεργασμένων λυμάτων του Βιο¬ 
λογικού καθαρισμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Άγιος Νικόλαος, 6 Οκτωβρίου 1987 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



